ראובן ארליך

ראובן ארליך (28 באפריל 1946 – 29 בינואר 2021) היה מזרחן ואלוף-משנה בצה"ל. בין השנים 1985–2000 שימש כסגנו של מתאם פעולות הממשלה בלבנון, אורי לוברני. משנת 2000 ועד מותו ניהל את מרכז המידע למודיעין ולטרור במרכז למורשת המודיעין.

ביוגרפיה 
ארליך נולד ב-28 באפריל 1946 בפולין. בשנת 1964 התגייס לצה"ל ושירת בחיל המודיעין, שם שימש במספר תפקידים, בהם ראש ענף מדיני לענייני סוריה ולבנון, ראש ענף במודיעין פיקוד הצפון, וקצין המודיעין של יחידת הקישור ללבנון. החל מ-1985 שימש כסגנו של מתאם פעולות הממשלה בלבנון, אורי לוברני. בשנים 1991–1993 היה חבר במשלחת הישראלית לשיחות השלום עם לבנון בוושינגטון. ב-1994 השתחרר משירות תוך שהוא ממשיך לשמש כסגנו של לוברני.

הוא למד במכללה לביטחון לאומי, וכן השלים דוקטורט באוניברסיטת תל אביב. התזה שהגיש, "מדיניות התנועה הציונית ומדינת ישראל כלפי לבנון (1919–1958)", יצאה לאור בהוצאת מערכות בשנת 2000 בשם "בסבך הלבנון: מדיניותן של התנועה הציונית ושל מדינת ישראל כלפי לבנון – 1918–1958".

בשנת 2002, עם הקמת מרכז המידע למודיעין ולטרור במרכז למורשת המודיעין, מונה לעמוד בראשו. במקביל, היה חלק מסגל המכון למדיניות ואסטרטגיה במרכז הבינתחומי הרצליה.

ראובן ארליך נפטר ב-29 בינואר 2021.

ספריו

קישורים חיצוניים 
 Erlich, Reuven (Dr.), באתר המכון למדיניות ואסטרטגיה .
 בצער רב ובכאב גדול התבשרנו ביום שישי האחרון על פטירתו הפתאומית של ראש מרכז המידע למודיעין ולטרור ע”ש מאיר עמית, ד”ר אל”מ (מיל) ראובן ארליך – נאמן ז”ל באתר מרכז המידע למודיעין ולטרור, 1 בפברואר 2021.

הערות שוליים

מזרחנים ישראלים
חיילי אגף המודיעין
אלופי-משנה בצה"ל
בעלי תואר דוקטור מאוניברסיטת תל אביב
בוגרי המכללה לביטחון לאומי
ישראלים ילידי פולין
זוכי פרס צ'צ'יק
ישראלים שנולדו ב-1946
ישראלים שנפטרו ב-2021